CELEX: 22006D0039
Language: sl
Date: 2006-03-10 00:00:00
Title: Sklep Skupnega odbora EGP št. 39/2006 z dne  10. marca 2006  o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

1.6.2006   
            
            
               SL
            
            
               Uradni list Evropske unije
            
            
               L 147/61
            
         
      SKLEP SKUPNEGA ODBORA EGP
   št. 39/2006
   z dne 10. marca 2006
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 43/2005 z dne 11. marca 2005 (1).
            
         
               (2)
            
            
               Odločba Sveta 2001/51/ES z dne 20. decembra 2000 o določitvi programa v zvezi z okvirno strategijo Skupnosti za enakost spolov (2001–2005) (2) je bila vključena v Protokol 31 k Sporazumu s Sklepom Skupnega odbora EGP št. 88/2001 z dne 19. junija 2001 (3).
            
         
               (3)
            
            
               Sodelovanje pogodbenic Sporazuma je primerno razširiti tako, da se vključi Odločba št. 1554/2005/ES Evropskega parlamenta in Sveta z dne 7. septembra 2005 o spremembi Odločbe Sveta 2001/51/ES o določitvi programa v zvezi z okvirno strategijo Skupnosti za enakost spolov in Sklepa št. 848/2004/ES o akcijskem programu Skupnosti za spodbujanje organizacij, ki so dejavne na evropski ravni na področju enakosti moških in žensk (4).
            
         
               (4)
            
            
               Protokol 31 k Sporazumu je zato treba spremeniti tako, da se omogoči začetek tega razširjenega sodelovanja s 1. januarjem 2006.
            
         
               (5)
            
            
               Vključitev Odločbe št. 1554/2005/ES v Protokol 31 k Sporazumu je pomembna samo v zvezi z Odločbo Sveta 2001/51/ES –
            
         SKLENIL:
   Člen 1
   V četrti alinei člena 5(8) (Odločba Sveta 2001/51/ES) Protokola 31 k Sporazumu se doda naslednje:
   „kakor je bilo spremenjeno s:
   
               —
            
            
               
                  32005 D 1554: Odločba št. 1554/2005/ES Evropskega Parlamenta in Sveta z dne 7. septembra 2005 (UL L 255, 30.9.2005, str. 9).“
            
         Člen 2
   Ta sklep začne veljati dan po zadnjem uradnem obvestilu Skupnemu odboru EGP v skladu s členom 103(1) Sporazuma (5).
   Uporablja se od 1. januarja 2006.
   Člen 3
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Brusju, 10 marca 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 198, 28.7.2005, str. 45.
   
      (2)  UL L 17, 19.1.2001, str. 22.
   
      (3)  UL L 238, 6.9.2001, str. 43.
   
      (4)  UL L 255, 30.9.2005, str. 9.
   
      (5)  Navedena ni nobena ustavna zahteva.